2020. gada . februārī Noteikumi Nr.

Rīgā (prot. Nr.            . §)

**Grozījumi Ministru kabineta 2012. gada 18. decembra noteikumos Nr. 881 „Kārtība, kādā veic brucelozes profilakses un apkarošanas pasākumus govīm”**

 Izdoti saskaņā ar

Veterinārmedicīnas likuma

25. panta 4. punktu

Izdarīt Ministru kabineta 2012. gada 18. decembra noteikumos Nr. 881 „Kārtība, kādā veic brucelozes profilakses un apkarošanas pasākumus govīm” (Latvijas Vēstnesis, 2012, 201. nr.; 2016., 159. nr.) šādus grozījumus:

1. Papildināt noteikumus ar 6.1 punktu šādā redakcijā:

“6.1 Dienests no brucelozes oficiāli brīvas novietnes statusu reģistrē Lauksaimniecības datu centra (turpmāk – datu centrs) datubāzē ar apzīmējumu “oficiāli brīvs” un no brucelozes brīvas novietnes statusu – ar apzīmējumu “pretendē uz oficiāli brīvs”.”

2. Izteikt 7. punktu šādā redakcijā:

“7. Lai nākamajā gadā dzīvniekiem veiktu nepieciešamos kontroles paraugu izmeklējumus, dienests līdz kārtējā gada 31. oktobrim iesniedz datu centrā informāciju par nepieciešamo kontroles paraugu skaitu un to atlases kritērijiem.”

3. Aizstāt 8. punktā skaitli un vārdu “31. oktobrim” ar skaitli un vārdu “31. decembrim”.

4. Aizstāt 18. punktā vārdus “Dzīvnieku īpašnieks vai turētājs un institūts” ar vārdu “Institūts”.

5. Papildināt noteikumus ar 18.1 punktu šādā redakcijā:

“18.1 Ja Eiropas Komisija piešķīrusi Latvijai no brucelozes oficiāli brīvas valsts statusu, tad dienests visām reģistrētajām novietnēm Latvijā piešķir no brucelozes oficiāli brīvas novietnes statusu un, lai tas tiktu saglabāts, dzīvnieku īpašnieks vai turētājs īsteno šo noteikumu 2.1. apakšnodaļā minētos profilaktiskos pasākumus.”

6. Izteikt 19. punkta ievaddaļas pirmo teikumu šādā redakcijā:

“19. Ja Eiropas Komisija apturējusi Latvijai no brucelozes oficiāli brīvas valsts statusu, tad, lai dienests piešķirtu vai saglabātu novietnei attiecīgo statusu, dzīvnieku īpašnieks vai turētājs īsteno šo noteikumu 2.2. vai 2.3. apakšnodaļā minētos profilaktiskos pasākumus.”

7. Izteikt 27. punktu šādā redakcijā:

“27. Dzīvnieku īpašniekam vai turētājam ir pienākums saglabāt novietnei no brucelozes oficiāli brīvas novietnes statusu. Lai novietnei saglabātu šādu statusu, dzīvnieku īpašnieks vai turētājs:

27.1. nodrošina šo noteikumu 28. vai 28.1 punktā minēto kontroles paraugu izmeklējumus;

27.2. novietnē dzīvniekus ievieto saskaņā ar šo noteikumu 41. punktu.”

8. Izteikt 28. punkta otro teikumu šādā redakcijā:

“Turpmākajos gados dienests ik gadu nosaka izlases kārtībā nepieciešamos kontroles paraugu izmeklējumus tā, lai noteiktu slimības izplatību 0,1 % dzīvnieku populācijā vai 0,2 % govju novietnēs ar 95 % ticamību.”

9. Papildināt noteikumus ar 28.1 punktu šādā redakcijā:

“28.1 Ja dzīvnieku īpašnieks vai turētājsnav nodrošinājis šo noteikumu 28. punktā minēto kontroles paraugu izmeklējumus vai novietnei nav piešķirts no brucelozes oficiāli brīvas novietnes statuss, dienests var piešķirt minēto statusu, ja visi dzīvnieki, kuru vecums pārsniedz 24 mēnešus, ar kādu no šo noteikumu 12.1. apakšpunktā minētajām metodēm ir seroloģiski izmeklēti un izmeklējumu rezultāts ir negatīvs.”

10. Aizstāt 29. punktā skaitli un vārdu “28. punktā” ar skaitļiem un vārdu “28. un 28.1 punktā”.

Ministru prezidents A. K. Kariņš

Zemkopības ministrs K. Gerhards